
[bookmark: _GoBack]Oikeudellinen tausta
Viisumisäännöstön[footnoteRef:1] 51 a artiklassa komissiolle siirretään 1. päivästä elokuuta 2019 viiden vuoden ajaksi valta antaa delegoituja säädöksiä viisumimaksujen määrän tarkistamiseksi. Komission on laadittava siirrettyä säädösvaltaa koskeva kertomus yhdeksän kuukautta ennen tämän viiden vuoden kauden päättymistä.  [1:  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (EUVL L 243, 15.9.2009, s. 1,
ELI: http://data.europa.eu/eli/reg/2009/810/2020-02-02).] 

Arviointi tarpeesta tarkistaa viisumimaksuja
Komission on viisumisäännöstön 16 artiklan 9 kohdan mukaan arvioitava tarvetta tarkistaa viisumimaksujen määrää objektiivisten perusteiden, kuten unionin laajuisen inflaation ja jäsenvaltioiden virkamiesten palkkojen, pohjalta. Tämä kertomus sisältää myös kyseisen arvion. Viisumisäännöstön 51 a artiklan mukaisesti arviointiin on tarvittaessa liitettävä delegoitu säädös viisumimaksujen mukauttamisesta. 
Koska komission tehtävänä on suorittaa tämä arviointi kolmen vuoden välein ja säännöstä alettiin soveltaa 2. helmikuuta 2020, arviointi on nyt tehty ensimmäistä kertaa. Sen pohjana on käytetty vuoden 2023 tietoja.
Nykyiset maksut ja viisumihelpotussopimukset
Tällä hetkellä lyhytaikaista viisumia koskevasta hakemuksesta perittävä maksu on aikuisilta (yli 12-vuotiailta) 80 euroa[footnoteRef:2] ja 6–11-vuotiailta 40 euroa. Tätä nuoremmilta hakijoilta ei peritä viisumimaksuja. Lisäksi viisuminhakumenettely voidaan ulkoistaa ulkoisille palveluntarjoajille, jotka voivat periä palvelumaksun. Palvelumaksu on enintään puolet tavanomaisesta viisumimaksusta (tällä hetkellä 40 euroa). [2:  Maksua korotettiin 60 eurosta viisumisäännöstön viimeisimmän tarkistuksen yhteydessä vuonna 2020.] 

Jos neuvosto hyväksyy 25 a artiklan 5 kohdan b alakohdan nojalla täytäntöönpanopäätöksen sen vuoksi, että jokin kolmas maa ei tee riittävästi takaisinottoa koskevaa yhteistyötä, 12-vuotiailta ja sitä vanhemmilta hakijoilta peritään 120 tai 160 euron suuruinen viisumimaksu.
Lisäksi EU on allekirjoittanut useiden kolmansien maiden kanssa viisumihelpotussopimuksia, joista neljä on tällä hetkellä edelleen voimassa:
Armenia[footnoteRef:3]: aikuisilta perittävä viisumimaksu on alennettu 35 euroon, eikä alle 12-vuotiailta hakijoilta peritä maksua. [3:  ELI: http://data.europa.eu/eli/agree_internation/2013/628/oj] 

Azerbaidžan[footnoteRef:4]: aikuisilta perittävä viisumimaksu on alennettu 35 euroon, eikä alle 12-vuotiailta hakijoilta peritä maksua. [4:  ELI: http://data.europa.eu/eli/agree_internation/2014/242/oj] 

Valko-Venäjä[footnoteRef:5]: aikuisilta perittävä viisumimaksu on alennettu 35 euroon, eikä alle 12-vuotiailta hakijoilta peritä maksua. (Sopimuksen soveltaminen on osittain keskeytetty Valko-Venäjän hallituksen ja virallisten valtuuskuntien jäsenten osalta).[footnoteRef:6] [5:  ELI: http://data.europa.eu/eli/agree_internation/2020/752/oj]  [6:  ELI: http://data.europa.eu/eli/dec/2021/1940/oj] 

Kap Verde[footnoteRef:7]: viisumimaksu on alennettu 75 prosenttiin tavanomaisesta maksusta, joka peritään sellaisten maiden kansalaisilta, joiden kanssa ei ole tehty viisumihelpotussopimusta (eli se on tällä hetkellä 60 euroa). Alle 12-vuotiailta hakijoilta ei peritä maksua. [7:  ELI: http://data.europa.eu/eli/agree_internation/2013/521/2021-10-19] 

Mahdolliset delegoiduilla säädöksillä tehtävät viisumimaksujen korotukset eivät koske Armeniasta, Azerbaidžanista tai Valko-Venäjältä tulevia hakijoita, sillä viisumimaksut määritetään näiden maiden kanssa tehdyissä viisumihelpotussopimuksissa eivätkä delegoidut säädökset vaikuta niihin. Koska Kap Verden kanssa tehdyssä sopimuksessa kuitenkin määrätään tavanomaisen viisumimaksun tietystä prosenttiosuudesta eikä kiinteämääräisestä summasta, maksu muuttuisi Kap Verden kansalaisten osalta.
Viisumihelpotussopimuksia on allekirjoitettu myös Albanian, Bosnia ja Hertsegovinan, Georgian, Moldovan, Montenegron, Pohjois-Makedonian, Serbian ja Ukrainan kanssa. Koska nämä maat on kuitenkin siirretty viisumiasetuksen 2018/1806[footnoteRef:8] liitteeseen II, niiden kansalaisten ei enää tarvitse hakea viisumia eikä viisumihelpotussopimuksilla ole enää juurikaan käytännön merkitystä.[footnoteRef:9] [8:  Euroopan parlamentin ja neuvoston asetus (EU) 2018/1806, annettu 14 päivänä marraskuuta 2018, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EUVL L 303, 28.11.2018, s. 39–58, ELI: http://data.europa.eu/eli/reg/2018/1806/2023-05-15).]  [9:  Jos näiden maiden kansalaisten on kuitenkin haettava lyhytaikaista viisumia esimerkiksi siksi, että heillä on muu kuin biometrinen passi, minkä vuoksi he eivät voi matkustaa ilman viisumia, viisumihelpotussopimuksia sovelletaan edelleen. Sopimuksissa määrätään aikuisilta hakijoilta perittävästä 35 euron viisumimaksusta, johon viisumimaksun korottaminen ei vaikuttaisi.] 

Venäjän federaation kanssa allekirjoitettu viisumihelpotussopimus on keskeytetty Venäjän Ukrainaa vastaan käymän hyökkäyssodan vuoksi.[footnoteRef:10] [10:  ELI: http://data.europa.eu/eli/dec/2022/1500/oj] 

Tarkistetun viisumimaksun laskeminen
Euroopan komissio arvioi viisumisäännöstön 16 artiklan 9 kohdan mukaisesti viisumimaksuja kolmen vuoden välein ottaen huomioon objektiiviset perusteet, kuten unionin laajuisen inflaation ja EU:n jäsenvaltioiden virkamiesten palkat. 
Maksujen tarkistusmekanismin tarkoituksena on kattaa niiden kustannusten kasvu, joita jäsenvaltioille aiheutuu viisumihakemusten käsittelystä eri puolilla maailmaa. Henkilöstökustannusten ohella tärkeimpiä kustannustekijöitä ovat kiinteistöt, laitteet ja palvelut, erityisesti tietotekniikan alalla. Kansallisten virkamiesten palkat kuvastavat henkilöstökulujen kasvua, kun taas unionin laajuinen inflaatio osoittaa muihin osatekijöihin liittyvien kustannusten nousua.
Komissio voisi käyttää maksujen tarkistusta laskiessaan myös muita indikaattoreita, mutta tämä vaihtoehto hylättiin jo varhaisessa vaiheessa. Esimerkiksi harkittiin, olisiko laskelmassa otettava huomioon paikkakohtainen inflaatio, sillä viisumihakemusten käsittely tapahtuu suurimmaksi osaksi Euroopan unionin ulkopuolella. Näin ollen jäsenvaltioiden kustannuksiin vaikuttaa paitsi inflaatio EU:ssa, myös erilainen inflaatio kussakin niistä paikoista, joissa jäsenvaltioiden konsulaatit sijaitsevat. Paikkakohtaisen inflaation käyttäminen olisi kuitenkin edellyttänyt tietoja sadoista kaupungeista eri puolilla maailmaa ja herättänyt kysymyksen asianmukaisten paikkakohtaisten painotusten määrittämisestä. Lisäksi se olisi voinut johtaa jäsenvaltioiden epätasapainoiseen kohteluun, koska jäsenvaltioiden konsuliverkostojen koko ja maantieteellinen sijainti vaihtelevat suuresti.
Tämän vuoksi komissio päätti rajoittaa laskennan kahteen viisumisäännöstössä mainittuun indikaattoriin eli unionin laajuiseen inflaatioon ja jäsenvaltioiden virkamiesten palkkojen painotettuun keskiarvoon.
Inflaatio
Viisumisäännöstön mukaisesti käytetään Eurostatin julkaisemaa unionin laajuista inflaatioastetta eli yhdenmukaistettua kuluttajahintaindeksiä (YKHI)[footnoteRef:11]. Vuotuinen inflaatioaste lasketaan seuraavasti: [11:  https://ec.europa.eu/eurostat/databrowser//product/view/PRC_HICP_MIDX ] 


Edellä esitetyn laskelman perusteella saadaan seuraavat tiedot:
	
	2020–2021
	2021–2022
	2022–2023

	Kesäkuu vuosi N
	106,31
	108,65
	119,03

	Kesäkuu vuosi N+1
	108,65
	119,03
	126,69

	Vuotuinen inflaatioaste
	2,2 %
	9,6 %
	6,4 %



Jäsenvaltioiden virkamiesten ostovoiman indikaattori
Jäsenvaltioiden virkamiesten palkkojen ostovoiman painotettu keskiarvo on laskettu seuraavasti (yksityiskohtainen laskelma liitteessä):
a) Reaalisten nettopalkkojen kehitys kussakin jäsenvaltiossa vuosien N ja N+1 välillä (=ostovoiman kehitys) on kerrottu kyseisen jäsenvaltion osuudella EU:n koko BKT:stä. Painotuskertoimena käytetään ostovoimapariteettina ilmaistun BKT:n osuutta EU:n koko BKT:stä. Eurostat julkaisee jäsenvaltiokohtaiset reaalisten nettopalkkojen indikaattorit ja vastaavat BKT-painotukset vuosittain lokakuussa, ja ne kattavat edeltävän vuoden heinäkuuhun asti.[footnoteRef:12] [12:  Eurostatin raportit EU:n virkamiesten palkkojen ja eläkkeiden vuosittaisista päivityksistä 2021, 2022 ja 2023, saatavilla osoitteessa https://ec.europa.eu/eurostat/web/civil-servants-remuneration/publications. Tietokanta on saatavilla Eurobase-selaimessa osoitteessa https://ec.europa.eu/eurostat/databrowser/view/prc_rem_cs/default/table ] 


b) EU:n laajuinen kokonaispalkan indikaattori on kunkin jäsenvaltion BKT-painotetun indikaattorin summa.
Viisumimaksun mukauttamisindikaattori
Kullekin vuosijaksolle on laskettu kyseisten kahden tekijän kehitystä kuvaava kokonaisindikaattori. Kyseinen indikaattori lasketaan samalla tavalla kuin EU:n virkamiesten palkkojen vuotuinen päivitys, jonka yhteydessä inflaatioindikaattori yhdistetään kansallisten virkamiesten ostovoiman kehitystä kuvaavaan indikaattoriin seuraavasti:[footnoteRef:13] [13:  Ks. Eurostatin menetelmäoppaan asiakirja A6465/14/26 rev4, erityisesti selityksin varustettu laskentaesimerkki liitteessä 2, https://ec.europa.eu/eurostat/cache/metadata/Annexes/prc_rem_esms_an3.7z] 


Tämän perusteella voidaan laskea seuraava viisumimaksujen mukautus:
	
	Inflaatioaste
	Palkkojen ostovoiman indikaattori
	Viisumimaksun mukauttamisindikaattori
	Mukautettu viisumimaksu (euroa)

	Alussa
	
	
	
	80,00

	2020–2021
	2,2 %
	0,2 %
	2,4 %
	81,92

	2021–2022
	9,6 %
	–4,6 %
	4,6 %
	85,69

	2022–2023
	6,4 %
	–1,7 %
	4,6 %
	89,63



	
(Maksut euroina)
	Lasten alennettu viisumimaksu
	Viisumihelpotussopimuksen mukainen viisumimaksu Kap Verden kansalaisilta
	Neuvoston täytäntöönpanopäätöksellä korotettu viisumimaksu (1)
	Neuvoston täytäntöönpanopäätöksellä korotettu viisumimaksu (2)

	Alussa
	40,00
	60,00
	120,00
	160,00

	2020–2021
	40,96
	61,44
	122,88
	163,84

	2021–2022
	42,84
	64,26
	128,53
	171,38

	2022–2023
	44,81
	67,22
	134,44
	179,26



Alkamisvuodeksi on määritetty vuosi 2020, sillä se on vuosi, jona nykyistä viisumimaksun tarkistamismekanismia alettiin soveltaa.
Arviointi ja vaikutukset
Maksujen tarkistuslaskelman seurauksena maksu nousee 80 eurosta 90 euroon aikuisten osalta, 40 eurosta 45 euroon lasten osalta sekä 120 eurosta 135 euroon tai 160 eurosta 180 euroon, jos neuvosto on hyväksynyt 25 a artiklan 5 kohdan b alakohdan nojalla täytäntöönpanopäätöksen riittämättömän takaisinottoa koskevan yhteistyön vuoksi. Viisumihelpotussopimuksen mukainen Kap Verden kansalaisilta perittävä maksu nousisi 60 eurosta 67,50 euroon. Ulkoisten palveluntarjoajien veloittama enimmäispalvelumaksu nousisi 40 eurosta 45 euroon. Tämä vastaa 12,5 prosentin yleiskorotusta kolmessa vuodessa.
Sisäisten laskelmien perusteella voidaan ennustaa, että 12,5 prosentin korotus viisumimaksuihin toisi kaikille jäsenvaltioille noin 71 miljoonan euron lisätulot[footnoteRef:14].  [14:  Tämä vastaa noin 12,3 prosentin korotusta, sillä viisumimaksun korotus ei vaikuta Armenian, Azerbaidžanin ja Valko-Venäjän kanssa tehtyjen viisumihelpotussopimusten soveltamisalaan kuuluvilta hakijoilta perittävään viisumimaksuun. Lisäksi osa hakijoista on edelleen vapautettu viisumimaksusta.] 

Komissio harkitsi, olisiko aiheellista antaa delegoitu säädös viisumimaksujen muuttamisesta tarkastelemalla sitä, millaisia maksuja EU:n ulkopuoliset lainkäyttöalueet perivät viisumipalveluista. Schengen-viisumin hinta on edelleen suhteellisen alhainen verrattuna useimpiin muihin suuriin maihin. Esimerkiksi Yhdysvallat on hiljattain korottanut viisumimaksujaan 160 Yhdysvaltain dollarista 185 dollariin, mikä merkitsee 15 prosentin korotusta.[footnoteRef:15] [15:  Kesäkuun 17. päivästä 2023 alkaen. https://travel.state.gov/content/travel/en/News/visas-news/niv-fee-increases-to-take-effect-june-17-2023.html] 

	Maa
	Maksu kansallisessa valuutassa
	Likimääräiset maksut euroina

	Yhdysvallat
	185 (USD)
	172

	Yhdistynyt kuningaskunta
	115–771 (GBP) voimassaolosta riippuen
	135–900

	Kanada
	100 + 85 biometriamaksu (CAD)
	130

	Australia
	190 (AUD)
	117

	Uusi-Seelanti
	211, jossa ei ole huomioitu turistiveroa (NZD)
	120

	Japani
	3000, yksittäinen maahantulo
6000, toistuva maahantulo (JPY)
	19
38



Komissio katsoo, että lasketut maksujen korotukset olisi siirrettävä viisuminhakijoiden maksettaviksi, kun otetaan huomioon useiden viime vuosien inflaatiotilanne ja kustannusten nousu, jonka jäsenvaltiot ovat joutuneet kattamaan. Tämän vuoksi se on antanut samanaikaisesti tämän kertomuksen kanssa delegoidun säädöksen, jolla pannaan täytäntöön uudet viisumimaksut.
Viisumimaksun 12,5 prosentin korotuksen myötä jäsenvaltioiden viisumitulojen ennustetaan kasvavan lähes 12,5 prosenttia. 
Asetuksen 2019/1155[footnoteRef:16] johdanto-osan 7 kappaleen mukaan nämä lisätulot olisi käytettävä riittävien resurssien, myös henkilöstön, asettamiseen saataville, jotta viisumihakemukset voidaan käsitellä noudattaen viisumisäännöstön 23 artiklassa asetettua 15 päivän määräaikaa ja EU:n kansalaisten perheenjäsenten osalta direktiivissä 2004/38/EY[footnoteRef:17] säädettyä nopeutettua menettelyä. Lisätulojen avulla olisi myös varmistettava, että tapaamisajat viisumihakemuksen jättämistä varten voidaan järjestää kahden viikon kuluessa, kuten viisumisäännöstön 9 artiklassa edellytetään.  [16:  ELI: http://data.europa.eu/eli/reg/2019/1155/oj]  [17:  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella 29 päivänä huhtikuuta 2004 annetun Euroopan parlamentin ja neuvoston direktiivin 2004/38/EY (EUVL L 158, 30.4.2004, s. 77, ELI: http://data.europa.eu/eli/dir/2004/38/2011-06-16) 5 artiklan 2 kohta: ”Jäsenvaltioiden on kaikin tavoin helpotettava näiden henkilöiden tarvitsemien viisumien saantia. Tällaiset viisumit on myönnettävä maksutta mahdollisimman pian nopeutettua menettelyä noudattaen.”] 

Ajan varaaminen Schengen-viisumin hakemista varten on monissa kolmansissa maissa vaikeaa, koska hakijat voivat usein varata tapaamisen vasta sellaiselle päivälle, joka ylittää viisumisäännöstössä säädetyn kahden viikon määräajan[footnoteRef:18]. Tämä voi myös estää EU:n kansalaisten perheenjäseniä hyötymästä direktiivissä 2004/38/EY säädetystä nopeutetusta menettelystä. Nykytilanne vaikuttaa kielteisesti käsityksiin EU:sta ulkomailla ja sen suhteisiin joidenkin sen kumppaneiden kanssa, minkä vuoksi tilanteeseen on puututtava.  [18:  Viisumisäännöstön 9 artiklan 2 kohta: ”Hakijoita voidaan vaatia varaamaan tapaamisaika hakemuksen jättämistä varten. Tapaaminen on yleensä järjestettävä kahden viikon kuluessa sen pyytämisestä.”] 

Viisumimaksun muutoksen taloudellisia vaikutuksia on tarkasteltu, sillä kansalaiset, joille myönnetään viisumi ja jotka matkustavat Schengen-alueelle missä tahansa tarkoituksessa, tuovat mukanaan taloudellista pääomaa ja edistävät paikallisia talouksia. Pieni 12,5 prosentin tai 10 euron korotus ei todennäköisesti karkottaisi viisuminhakijoita, sillä Schengen-alueelle matkustamisen tai matkan aikana majoittumisen kustannukset ovat suhteellisesti korkeammat. Sama päätelmä tehtiin vuonna 2018 ennen viimeisintä viisumimaksujen korotusta.[footnoteRef:19] Näin ollen muutoksella ei odoteta olevan kielteisiä taloudellisia vaikutuksia, eikä komissio odota merkittäviä muutoksia viisuminhakijoiden määrään etenkään turismin tai liikematkojen osalta. [19:  Ks. vaikutustenarvioinnin osa 8.1.
https://eur-lex.europa.eu/legal-content/EN/TXT/?uri=celex%3A52018SC0077 ] 

Siirrettyä säädösvaltaa koskeva kertomus
Säädösvalta siirrettiin komissiolle vuonna 2019, ja tämä on ensimmäinen kerta, kun komissio käyttää sitä ja hyväksyy delegoidun säädöksen viisumimaksujen tarkistamisesta. Komissio pystyi käyttämään siirrettyä säädösvaltaa ongelmitta lainsäätäjien tarkoittamalla tavalla ja pitäytyi viisumisäännöstössä nimenomaisesti mainituissa objektiivisissa indikaattoreissa (unionin laajuinen inflaatio ja jäsenvaltioiden virkamiesten palkkojen painotettu keskiarvo). Tarvittavat tiedot Eurostatilta olivat saatavilla riittävän ajoissa, ja komissio pystyi niiden avulla arvioimaan viisumimaksun tarkistamisen asianmukaisuutta. Komissio käytti siirrettyä valtaa vahvistaakseen uudet viisumimaksut laskelmien tulosten mukaisesti.
Komissio ei näe esteitä säädösvallan siirron jatkamiselle ilman eri toimenpiteitä viisumisäännöstön 51 a artiklan 2 kohdan mukaisesti, mikä tarkoittaisi sitä, että komissio arvioi jälleen tarvetta tarkistaa viisumimaksujen määrää vuosina 2026–2027.
Päätelmät
Edellä esitetyn menetelmän ja arvioinnin perusteella komissio hyväksyy yhdessä tämän kertomuksen kanssa delegoidun säädöksen, jolla viisumimaksuja korotetaan 12,5 prosenttia. Tämä tarkoittaa, että aikuiset maksavat vastedes 90 euron suuruisen maksun.
Lisäksi komissio käyttää tilaisuutta hyväkseen muistuttaakseen jäsenvaltioita asetuksen 2019/1155 johdanto-osan 7 kappaleesta ja viisumisäännöstön 9 artiklasta, sellaisena kuin se on muutettuna, ja kehottaa jäsenvaltioita käyttämään näitä uusia tuloja resurssien – myös henkilöstön – lisäämiseen, jotta voidaan lisätä valmiuksia käsitellä viisumihakemuksia konsulaateissa ja lyhentää hakijoiden odotusaikoja. Näin poistetaan tilanteet, joissa viisumisäännöstössä vahvistettuja määräaikoja ja kansalaisten perheenjäsenten osalta direktiivissä 2004/38/EY EU:n säädettyä nopeutettua menettelyä ei noudateta.
Tämä kertomus täyttää myös viisumisäännöstön 51 a artiklan 2 kohdan mukaisen raportointivaatimuksen. Komissio pyytää Euroopan parlamenttia ja neuvostoa ottamaan huomioon tämän kertomuksen.



Liite – Palkan (ostovoima) indikaattorin laskeminen
2020–2021
	Jäsenvaltio
	Reaalisen nettopalkan indikaattori
	BKT-painotus OVS:nä (EU27=100)
	Vaikutus kokonaisindikaattoriin

	
	
	
	

	BE
	–2,3 %
	3,0 %
	–0,1 %

	BG
	10,4 %
	0,8 %
	0,1 %

	CZ
	6,2 %
	2,2 %
	0,1 %

	DK
	–0,4 %
	1,8 %
	0,0 %

	DE
	0,1 %
	22,6 %
	0,0 %

	EE
	12,5 %
	0,3 %
	0,0 %

	IE
	0,3 %
	2,4 %
	0,0 %

	EL
	–0,6 %
	1,5 %
	0,0 %

	ES
	–0,5 %
	9,1 %
	0,0 %

	FR
	–0,8 %
	15,7 %
	–0,1 %

	HR
	2,3 %
	0,6 %
	0,0 %

	IT
	–1,3 %
	12,5 %
	–0,2 %

	CY
	–0,7 %
	0,2 %
	0,0 %

	LV
	0,8 %
	0,3 %
	0,0 %

	LT
	0,7 %
	0,5 %
	0,0 %

	LU
	–3,3 %
	0,4 %
	0,0 %

	HU
	1,7 %
	1,6 %
	0,0 %

	MT
	5,0 %
	0,1 %
	0,0 %

	NL
	0,2 %
	5,2 %
	0,0 %

	AT
	–0,9 %
	2,5 %
	0,0 %

	PL
	3,8 %
	6,5 %
	0,2 %

	PT
	1,2 %
	1,8 %
	0,0 %

	RO
	–1,9 %
	3,1 %
	–0,1 %

	SI
	–1,1 %
	0,4 %
	0,0 %

	SK
	6,2 %
	0,9 %
	0,1 %

	FI
	0,6 %
	1,4 %
	0,0 %

	SE
	0,0 %
	2,8 %
	0,0 %


	Kokonaisindikaattori vuosina 2020–2021: 0,2 %


2021–2022
	Jäsenvaltio
	Reaalisen nettopalkan indikaattori
	BKT-painotus OVS:nä (EU27=100)
	Vaikutus kokonaisindikaattoriin

	
	
	
	

	BE
	–3,3 %
	3,2 %
	–0,1 %

	BG
	–9,6 %
	0,8 %
	–0,1 %

	CZ
	–11,3 %
	2,2 %
	–0,2 %

	DK
	–6,6 %
	1,7 %
	–0,1 %

	DE
	–5,5 %
	22,2 %
	–1,2 %

	EE
	–18,4 %
	0,3 %
	–0,1 %

	IE
	–0,9 %
	2,5 %
	0,0 %

	EL
	–10,4 %
	1,5 %
	–0,2 %

	ES
	–8,1 %
	8,9 %
	–0,7 %

	FR
	0,2 %
	15,8 %
	0,0 %

	HR
	–8,1 %
	0,6 %
	0,0 %

	IT
	1,0 %
	12,6 %
	0,1 %

	CY
	–5,9 %
	0,2 %
	0,0 %

	LV
	–9,8 %
	0,3 %
	0,0 %

	LT
	–10,7 %
	0,6 %
	–0,1 %

	LU
	–5,3 %
	0,4 %
	0,0 %

	HU
	–9,5 %
	1,6 %
	–0,2 %

	MT
	–3,3 %
	0,1 %
	0,0 %

	NL
	–4,3 %
	5,2 %
	–0,2 %

	AT
	–5,9 %
	2,4 %
	–0,1 %

	PL
	–10,9 %
	6,6 %
	–0,7 %

	PT
	–6,1 %
	1,7 %
	–0,1 %

	RO
	–8,1 %
	3,1 %
	–0,3 %

	SI
	–7,4 %
	0,4 %
	0,0 %

	SK
	–6,5 %
	0,8 %
	–0,1 %

	FI
	–5,5 %
	1,4 %
	–0,1 %

	SE
	–4,3 %
	2,9 %
	–0,1 %


	Kokonaisindikaattori vuosina 2021–2022: –4,6 %


2022–2023
	Jäsenvaltio
	Reaalisen nettopalkan indikaattori
	BKT-painotus OVS:nä (EU27=100)
	Vaikutus kokonaisindikaattoriin

	
	
	
	

	BE
	6,1 %
	3,1 %
	0,0 %

	BG
	0,1 %
	0,9 %
	0,0 %

	CZ
	–8,5 %
	2,2 %
	–0,2 %

	DK
	–0,1 %
	1,8 %
	0,0 %

	DE
	–3,0 %
	21,9 %
	–0,7 %

	EE
	–2,6 %
	0,3 %
	0,0 %

	IE
	2,8 %
	2,7 %
	0,1 %

	EL
	–1,3 %
	1,6 %
	0,0 %

	ES
	2,2 %
	9,1 %
	0,2 %

	FR
	–2,0 %
	15,5 %
	–0,3 %

	HR
	4,2 %
	0,6 %
	0,0 %

	IT
	–5,3 %
	12,8 %
	–0,7 %

	CY
	4,1 %
	0,2 %
	0,0 %

	LV
	11,5 %
	0,3 %
	0,0 %

	LT
	–4,6 %
	0,6 %
	0,0 %

	LU
	2,9 %
	0,4 %
	0,0 %

	HU
	–8,7 %
	1,7 %
	–0,1 %

	MT
	–2,4 %
	0,1 %
	0,0 %

	NL
	0,2 %
	5,2 %
	0,0 %

	AT
	0,5 %
	2,5 %
	0,0 %

	PL
	–1,4 %
	6,7 %
	–0,1 %

	PT
	2,2 %
	1,8 %
	0,0 %

	RO
	–0,6 %
	3,3 %
	0,0 %

	SI
	3,4 %
	0,4 %
	0,0 %

	SK
	0,0 %
	0,8 %
	0,0 %

	FI
	–0,9 %
	1,4 %
	0,0 %

	SE
	–4,6 %
	2,8 %
	–0,1 %


	Kokonaisindikaattori vuosina 2022–2023: –1,7 %

